CELEX: 32017R1393
Language: lt
Date: 2017-05-24 00:00:00
Title: 2017 m. gegužės 24 d. Komisijos deleguotasis reglamentas (ES) 2017/1393, kuriuo iš dalies keičiamas Deleguotasis reglamentas (ES) Nr. 1395/2014, kuriuo nustatomas tam tikros mažųjų pelaginių žuvų žvejybos ir pramoninės žvejybos Šiaurės jūroje žuvų išmetimo į jūrą mažinimo planas

28.7.2017   
            
            
               LT
            
            
               Europos Sąjungos oficialusis leidinys
            
            
               L 197/1
            
         KOMISIJOS DELEGUOTASIS REGLAMENTAS (ES) 2017/1393
   2017 m. gegužės 24 d.
   kuriuo iš dalies keičiamas Deleguotasis reglamentas (ES) Nr. 1395/2014, kuriuo nustatomas tam tikros mažųjų pelaginių žuvų žvejybos ir pramoninės žvejybos Šiaurės jūroje žuvų išmetimo į jūrą mažinimo planas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 15 straipsnio 6 dalį ir 18 straipsnio 1 ir 3 dalis,
   kadangi:
   
               (1)
            
            
               Reglamentu (ES) Nr. 1380/2013 siekiama palaipsniui sustabdyti žuvų, sužvejotų vykdant ES žvejybą, išmetimą į jūrą, rūšims, kurioms taikomi sužvejojamo kiekio apribojimai, įvedant įpareigojimą iškrauti laimikį;
            
         
               (2)
            
            
               Komisijos deleguotuoju reglamentu (ES) Nr. 1395/2014 (2) nustatytas žuvų išmetimo į jūrą mažinimo planas, kuriuo siekiama įgyvendinti įpareigojimą iškrauti laimikį vykdant tam tikrą mažųjų pelaginių žuvų žvejybą ir pramoninę žvejybą Šiaurės jūroje;
            
         
               (3)
            
            
               remiantis Reglamento (ES) Nr. 1380/2013 15 straipsnio 6 dalimi kartu su to reglamento 15 straipsnio 5 dalies a punktu, į žuvų išmetimo į jūrą mažinimo planus galima įtraukti techninių priemonių, kuriomis siekiama sumažinti arba, jei įmanoma, panaikinti nepageidaujamą laimikį;
            
         
               (4)
            
            
               Belgija, Danija, Jungtinė Karalystė, Nyderlandai, Prancūzija, Švedija ir Vokietija turi tiesioginių žvejybos Šiaurės jūroje valdymo interesų. Pasikonsultavusios su Šiaurės jūros patariamąja taryba ir Pelaginių žuvų išteklių patariamąja taryba, tos valstybės narės 2017 m. vasario 7 d. pateikė bendrą rekomendaciją dėl techninių priemonių;
            
         
               (5)
            
            
               bendroje rekomendacijoje visų pirma siūloma iš dalies pakeisti Deleguotąjį reglamentą (ES) Nr. 1395/2014, kad būtų įtraukta nuostata, leidžianti nukrypti nuo Tarybos reglamento (EB) Nr. 850/98 (3) 21 straipsnio 3 dalies, kuria draudžiama naudoti tam tikrus žvejybos įrankius palei Danijai priklausančią Šiaurės jūros pakrantę esančioje zonoje;
            
         
               (6)
            
            
               Reglamento (EB) Nr. 850/98 21 straipsnio 3 dalyje nustatytas draudimas buvo įvestas siekiant apsaugoti silkes, kurios kaip priegauda sužvejojamos vykdant šprotų žvejybą;
            
         
               (7)
            
            
               remiantis suinteresuotų valstybių narių vykdytomis konsultacijomis, atitinkamoje zonoje sužvejotų silkių dalis laimikio ėminiuose šiuo metu yra mažesnė negu silkių dalis laimikio ėminiuose už tos zonos ribų. Tos konsultacijos parodė, kad Reglamento (EB) Nr. 850/98 21 straipsnio 3 dalimi nustatytas draudimas šiuo metu kliudo lankstumui, kuris būtinas tam, kad laivai galėtų žvejoti ten, kur galima kiek įmanoma sumažinti nepageidaujamą priegaudą;
            
         
               (8)
            
            
               iš atitinkamų mokslo įstaigų buvo gauta mokslinės informacijos, ją peržiūrėjo Tarptautinė jūrų tyrinėjimo taryba (ICES). Atitinkamas priemones aptarė 2017 m. vasario 28 d. susitikusi Žvejybos ir akvakultūros ekspertų grupė;
            
         
               (9)
            
            
               ICES teigia (4), kad eksperimentinės žvejybos metu už šprotų zonos ribų sužvejotų silkių dalis pagal svorį buvo didesnė negu pačioje šprotų zonoje, tačiau vertinant pagal skaičių skirtumo nebuvo. Tuo remiantis, galima tikėtis, kad žvejyba šprotų zonoje turėtų sumažinti nepageidaujamą silkių laimikį (pagal svorį), palyginti su žvejyba už šios zonos ribų; ICES teigia, kad nepanašu, jog panaikinus draudimą šprotų zonoje silkių arba šprotų ištekliai būtų kaip nors paveikti. ICES nuomone, šprotų zonos dar kartą peržiūrėti nebūtina, kadangi silkių priegaudai kontroliuoti užtenka kitų valdymo priemonių;
            
         
               (10)
            
            
               bendroje rekomendacijoje siūlomos priemonės atitinka Reglamento (ES) Nr. 1380/2013 18 straipsnio 3 dalį, taigi jas galima įtraukti į Deleguotąjį reglamentą (ES) Nr. 1395/2014;
            
         
               (11)
            
            
               todėl Deleguotasis reglamentas (ES) Nr. 1395/2014 turėtų būti atitinkamai iš dalies pakeistas;
            
         
               (12)
            
            
               kadangi šiame reglamente numatytos priemonės daro tiesioginį poveikį atitinkamai Sąjungos laivų ekonominei veiklai ir žvejybos sezono planavimui, jis turėtų įsigalioti iš karto, kai bus paskelbtas,
            
         PRIĖMĖ ŠĮ REGLAMENTĄ:
   1 straipsnis
   Į Deleguotąjį reglamentą (ES) Nr. 1395/2014 įterpiamas šis 4a straipsnis:
   
      „4a straipsnis
      Techninės priemonės, skirtos šprotų žvejybai palei Danijai priklausančią Šiaurės jūros pakrantę esančioje zonoje
      Nukrypstant nuo Reglamento (EB) Nr. 850/98 21 straipsnio 3 dalies, to straipsnio 1 dalies c punkte apibrėžtoje zonoje, esančioje palei Danijai priklausančią Šiaurės jūros pakrantę, šprotus žvejoti leidžiama šiais žvejybos įrankiais:
      
                  a)
               
               
                  velkamaisiais įrankiais, kurių tinklo akių dydis yra mažesnis nei 32 mm;
               
            
                  b)
               
               
                  gaubiamaisiais tinklais arba
               
            
                  c)
               
               
                  žiauniniais tinklais, pinkliaisiais tinklais, sieniniais tinklais ir dreifuojančiaisiais tinklais, kurių tinklo akių dydis yra mažesnis nei 30 mm.“
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Šis reglamentas privalomas visas ir tiesiogiai taikomas visose valstybėse narėse.
   
      Priimta Briuselyje 2017 m. gegužės 24 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2013 12 28, p. 22.
   
      (2)  2014 m. spalio 20 d. Komisijos deleguotasis reglamentas (ES) Nr. 1395/2014, kuriuo nustatomas tam tikros mažųjų pelaginių žuvų žvejybos ir pramoninės žvejybos Šiaurės jūroje žuvų išmetimo į jūrą mažinimo planas (OL L 370, 2014 12 30, p. 35).
   
      (3)  1998 m. kovo 30 d. Tarybos reglamentas (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (OL L 125, 1998 4 27, p. 1).
   
      (4)  http://www.ices.dk/sites/pub/Publication%20Reports/Forms/DispForm.aspx?ID=32869.